open-index/open-wikipedia-markdown huggingface dataset:
নোয়াপাড়া রেলওয়ে স্টেশন

**নোয়াপাড়া রেলওয়ে স্টেশন** হচ্ছে বাংলাদেশের সিলেট বিভাগের হবিগঞ্জ জেলার মাধবপুর উপজেলার নোয়াপাড়া ইউনিয়নে নোয়াপাড়া বাজারের পূর্ব দিকে অবস্থিত একটি রেলওয়ে স্টেশন। উক্ত ইউনিয়নে এই স্টেশনের পাশাপাশি ছাতিয়াইন রেলওয়ে স্টেশনও অবস্থিত।

## দুর্ঘটনা

* ০৭/১০/২০১৬: সকালে নোয়াপাড়া রেলওয়ে স্টেশনে পারাবত এক্সপ্রেসের সাথে থাকা ২৯৩৩ নং লোকোমোটিভের নিচের অংশের জ্বালানি ট্যাংকে আগুন লেগে যায়। তখন চলন্ত ট্রেনটিকে দ্রুত থামানোর উদ্দেশ্যে ব্রেক চাপা হলে এর কয়েকটি কোচ লাইনচ্যুত হয়। তবে এই দুর্ঘটনায় কোনো হতাহতের ঘটনা ঘটেনি। লোকোটি সম্পূর্ণ বিকল হয়ে যায়। একে পাহাড়তলী ডিজেল কারখানায় রাখা হয়। পরে ২০১৯ সালের ১৫ই মে একে কেন্দ্রীয় লোকোমোটিভ কারখানায় মেরামতের জন্য নেওয়া হয়। লোকোটি সম্পূর্ণ খুলে ফেলে পুননির্মান ও বিভিন্ন যন্ত্রাংশ মেরামত করা হয়। সম্পূর্ণ অচল হয়ে যাওয়া লোকোটির ইলেকট্রিক্যাল ও ইলেকট্রনিকস ব্যবস্থাও প্রতিস্থাপন করা হয়। প্রায় ৩ কোটি বাংলাদেশি টাকা ব্যয়ে একে মেরামত করা হয়। পরবর্তীতে ২০২০ সালের ২৫শে মার্চ লোকোটিকে রেল বহরে যুক্ত করা হয়। ধারণা করা হয়, মেরামতের ফলে প্রায় ৩০ কোটি বাংলাদেশী টাকা সাশ্রয় হয়েছে। তবে একই বছরের ২৮শে জুন ট্র্যাকশন মোটরের ত্রুটিজনিত কারণে এটি আবার বিকল হলে আবার একে মেরামত করে ৭ই জুলাই রেল বহরে যুক্ত করা হয়। ১১ দিন পর ১৮ই জুলাই লোকোটি পুনরায় বিকল হয়।

## চিত্রশালা

Noyapara railway station in 2021.01.jpg


## তথ্যসূত্র


বিষয়শ্রেণী:হবিগঞ্জ জেলার রেলওয়ে স্টেশন
বিষয়শ্রেণী:মাধবপুর উপজেলা
সরকারি মুলাদী কলেজ

**সরকারি মুলাদী কলেজ** বাংলাদেশের বরিশাল জেলার মুলাদী উপজেলার অন্তর্গত একটি সরকারি শিক্ষাপ্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।

## ইতিহাস
কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭০ সালে বি.এ (পাস) কোর্স ও ১৯৮৪ সালে স্নাতক শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়। বাংলাদেশ আওয়ামীলীগের নির্বাচনী ইশতেহার অনুযায়ী ২০১৬ সালে কলেজটি জাতীয়করণ করার ঘোষণা দেয়া হয়। ৮ আগস্ট ২০১৮ তারিখে কলেজটি সরকারি কলেজ হিসেবে আত্মপ্রকাশ করে। এ সময় কলেজের নাম পরিবর্তন হয়ে নামকরণ করা হয় মুলাদী সরকারি কলেজ।
## শিক্ষা কার্যক্রম ও পদ্ধতি
**অনুষদ ও বিভাগ**

• রাষ্ট্রবিজ্ঞান বিভাগ

• ইসলামের ইতিহাস বিভাগ

• হিসাববিজ্ঞান বিভাগ

• ব্যবস্থাপনা বিভাগ 
## তথ্যসূত্র

 বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বরিশাল জেলার মহাবিদ্যালয়
হরষপুর রেলওয়ে স্টেশন

**হরষপুর রেলওয়ে স্টেশন** বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।

## ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর  লাইনের স্টেশন হিসেবে **হরষপুর রেলওয়ে স্টেশন** তৈরি করা হয়।

## পরিষেবা
হরষপুর রেলওয়ে স্টেশনে যাত্রাবিরতি দেয় ট্রেনের তালিকা নিম্নে দেওয়া হলো:
আন্তঃনগর ট্রেনসমূহ:-
*পাহাড়িকা এক্সপ্রেস
*জয়ন্তিকা এক্সপ্রেস
*কালনী এক্সপ্রেস

লোকাল ট্রেনসমূহ :-
*সুরমা মেইল (বন্ধ)
*বাল্লা লোকাল (বন্ধ)
*জালালাবাদ এক্সপ্রেস (বন্ধ)
*কুশিয়ারা এক্সপ্রেস (বন্ধ)
*সিলেট কমিউটার (বন্ধ)।

এই স্টেশন দিয়ে যে যে ট্রেন অতিক্রম করে:-
*পারাবত এক্সপ্রেস
*উপবন এক্সপ্রেস

## তথ্যসূত্র

বিষয়শ্রেণী:হবিগঞ্জ জেলার রেলওয়ে স্টেশন
সরকারি শেরে বাংলা ডিগ্রী কলেজ

**সরকারি শেরে বাংলা ডিগ্রী কলেজ** বাংলাদেশের বরিশাল জেলার উজিরপুর শহরে অবস্থিত একটি সরকারি শিক্ষাপ্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রী ও কিছু স্নাতক পর্যায়ের সার্টিফিকেট প্রদান করে।

## ইতিহাস
কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭৩ সালে বি.এ(পাস) কোর্স খোলা হয়।  তারিখে কলেজটিকে প্রথম এমপিওভুক্ত করা হয়।

## বিবরণ
## অবকাঠামো
## প্রশাসন
## শিক্ষা কার্যক্রম ও পদ্ধতি
## সামাজিক কার্যক্রম
## পুরস্কার ও সম্মাননা
## উল্লেখযোগ্য শিক্ষার্থী
## চিত্রশালা
## আরও দেখুন
## তথ্যসূত্র

## বহিঃসংযোগ

বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:বরিশাল জেলার মহাবিদ্যালয়
বিষয়শ্রেণী:উজিরপুর উপজেলা
বিষয়শ্রেণী:আবুল কাশেম ফজলুল হক
হালতুন্নবী

**হালত-উন-নবী** (), আক্ষরিক অর্থে *[[মুহাম্মাদ|রাসূলের]] অবস্থা, হচ্ছে* সিলেটি নাগরি লিপিতে রচিত একটি বিখ্যাত দোভাষী বাংলা পুঁথি সাহিত্য। এটি সাদেক আলি কর্তৃক রচিত এবং এটাকে তার শ্রেষ্ঠ সাহিত্যকর্ম হিসেবে বিবেচনা করা হয়। ২৭৫ পৃষ্ঠার এই পুঁথি উনিশ শতকের মধ্যভাগে মুদ্রিত হয় যেখানে নবীর জীবন ও সময়কাল ফুটে উঠেছে। সর্বাধিক জনপ্রিয় এবং বহুল পঠিত বই হালতুন্নবী মূলত একটি জীবনী গল্প। ১৮৭০ সালে এই বইটি মুদ্রণের মধ্যদিয়ে সিলেটি নাগরী লিপি দ্বারা রচিত সাহিত্য মুদ্রণের যুগে প্রবেশ করেছিল। যা ইসলামিয়া প্রেস ও মুন্সী আবদুল করিমের মাধ্যমে সম্পাদিত হয়েছিল। এই পুঁথি সিলেটি নাগরিতে একটি শ্রেষ্ঠ সাহিত্যকর্ম হিসাবে বিবেচিত। সিলেটের সাংস্কৃতিক অনুষ্ঠান গুলোতে নাগরী পুঁথি কিতাব হালতুন্নবী আবৃত্তি হতেও দেখা যায়।

## ইতিহাস
সিলেটি নাগরিতে বহু জীবনীমূলক গল্প রচিত হয়েছে। এখন পর্যন্ত ৮৮টি মুদ্রিত বই সহ ১৪৪টি বই নাগরী লিপিতে পাওয়া গেছে। এর মধ্যে সাদেক আলীর লেখা হালতুন্নবী নাগরী বর্ণমালায় ছাপানো একটি বই, যা সর্বাধিক জনপ্রিয় ও বহুল পঠিত একটি বই। এর জনপ্রিয়তার কারণে এটি পরে বাংলা বর্ণমালায়ও অনুলিপি করা শুরু হয়েছিল। নাগরী বর্ণমালাকে পরিচিত করার লক্ষ্যে, “উৎস প্রকাশন” ২০১৪ সালে প্রাচীন সিলেটি পুথিগুলো নিয়ে কেতাব **হালতুল নবী** সহ “নাগরী গ্রন্থসম্ভার” নামে ২৫টি খণ্ড প্রকাশ করে।

## আরও দেখুন

* সিলেটি নাগরিতে রচিত সাহিত্যকর্মের তালিকা
* আবদুল করিম সাহিত্য বিশারাদ
* বাংলা কিচ্ছা
* পুঁথি
* ইউসুফ-জুলেখা, প্রথম দিকের দোভাষি রচনা

## তথ্যসূত্র

বিষয়শ্রেণী:সিলেটি সংস্কৃতি
বিষয়শ্রেণী:সিলেটি সাহিত্য
২০২০–২১ সংযুক্ত আরব আমিরাতে জিম্বাবুয়ে বনাম আফগানিস্তান ক্রিকেট দল

জিম্বাবুয়ে ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য আফগানিস্তানের বিরুদ্ধে সংযুক্ত আরব আমিরাত সফর করে, যা মার্চ ২০২১-এ অনুষ্ঠিত হয়। 

## দলীয় সদস্য

## প্রস্তুতিমূলক খেলা

## টেস্ট সিরিজ
### ১ম টেস্ট

### ২য় টেস্ট

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ

বিষয়শ্রেণী:২০২১-এ আফগান ক্রিকেট
বিষয়শ্রেণী:২০২১-এ জিম্বাবুয়ের ক্রিকেট
বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা
বিষয়শ্রেণী:আফগানিস্তান ক্রিকেট দলের সংযুক্ত আরব আমিরাত সফর
বিষয়শ্রেণী:জিম্বাবুয়ে ক্রিকেট দলের সংযুক্ত আরব আমিরাত সফর
বিষয়শ্রেণী:আফগানিস্তান ক্রিকেট দলের বিদেশ সফর
বিষয়শ্রেণী:জিম্বাবুয়ে ক্রিকেট দলের বিদেশ সফর
২০১৭–১৮ সংযুক্ত আরব আমিরাতে জিম্বাবুয়ে বনাম আফগানিস্তান ক্রিকেট দল

জিম্বাবুয়ে ক্রিকেট দল দুইটি টুয়েন্টি২০ আন্তর্জাতিক এবং পাঁচটি একদিনের আন্তর্জাতিক খেলার জন্য আফগানিস্তানের বিরুদ্ধে সংযুক্ত আরব আমিরাত সফর করে, যা ফেব্রুয়ারি ২০১৮-এ অনুষ্ঠিত হয়।
## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## তথ্যসূত্র

## বহিঃসংযোগ

বিষয়শ্রেণী:২০১৮-এ আফগান ক্রিকেট
বিষয়শ্রেণী:২০১৮-এ জিম্বাবুয়ের ক্রিকেট
বিষয়শ্রেণী:২০১৭–১৮ আন্তর্জাতিক ক্রিকেট প্রতিযোগিতা
বিষয়শ্রেণী:আফগানিস্তান ক্রিকেট দলের সংযুক্ত আরব আমিরাত সফর
বিষয়শ্রেণী:জিম্বাবুয়ে ক্রিকেট দলের সংযুক্ত আরব আমিরাত সফর
হোলি আর্টিজান বেকারি

**হলি আর্টিজান বেকারি** () হলো বাংলাদেশের রাজধানী ঢাকা কেন্দ্রিক একটি বেকারি প্রতিষ্ঠান ও রেস্তোরাঁ। *[[দ্য নিউ ইয়র্ক টাইমস]]* একে “ঢাকার অন্যতম জনপ্রিয় রেস্তোরাঁ” হিসেবে আখ্যায়িত করে। এটি ইজুমি নামক অপর একটি রেস্তোরাঁর সহযোগী প্রতিষ্ঠান।

## ইতিহাস
রেস্তোরাঁটি প্রতিষ্ঠার সময়ে মূলত ঢাকার কূটনৈতিক পাড়ার নিকটে, গুলশান-২ এর ৭৯ নম্বর সড়কে অবস্থিত ছিল। রেস্তোরাঁর প্রধান গ্রাহকেরা ছিলেন মূলত স্থানীয় ও ঢাকার বসবাসরত বিদেশি ব্যক্তিবর্গ।

২০১৬ খ্রিষ্টাব্দের ১ জুলাই তারিখে জঙ্গিরা রেস্তোরাঁয় আক্রমণ চালায়। সেই হামলায় ১৮ জন বিদেশি নাগরিক প্রাণ হারান। হামলার পর সেখানকার রেস্তোরাঁটি বন্ধ করে দেওয়া হয় এবং গুলশানের “র‍্যাংস আর্কেড” নামক ভবনে রেস্তোরাঁটি স্থানান্তর করা হয়। ২০১৭ খ্রিষ্টাব্দের ১০ জানুয়ারি নতুন স্থানটিকে কর্তৃপক্ষ “নিরাপদ” বলে ঘোষণা দেয়। ২০১৯ খ্রিষ্টাব্দে গুলশানেই রেস্তোরাঁটির আরেকটি শাখা খোলা হয়, যেটি বর্তমানে “ওরো” (ORO) নামে পরিচিত।

২০১৬ খ্রিষ্টাব্দে আক্রমণের শিকার ভবনটিকে বেকারি কর্তৃপক্ষ নিজেদের জন্য আবাসিক ভবনে রূপান্তরিত করার পরিকল্পনা করেন।

২০১৬ খ্রিষ্টাব্দের সেপ্টেম্বর মাসে রেস্তোরাঁ পুনরায় চালুর কয়েকদিন পর, হলি আর্টিজান থাইল্যান্ডের ব্যাংককে তাদের প্রথম বৈদেশিক শাখা চালু করে। বর্তমানে ব্যাংককে বেকারির তিনটি শাখা সচল রয়েছে।

## তথ্যসূত্র

বিষয়শ্রেণী:ঢাকার রেস্তোরাঁ
বিষয়শ্রেণী:২০১৫-এ প্রতিষ্ঠিত
বিষয়শ্রেণী:২০১৫-এ বাংলাদেশে প্রতিষ্ঠিত
বিষয়শ্রেণী:বেকারি
থাইল্যান্ডে অবৈধ অভিবাসন

**থাইল্যান্ডে অবৈধ অভিবাসন** বলতে থাইল্যান্ডের কর্তৃপক্ষের অনুমোদন ছাড়াই বিদেশি নাগরিকদের থাইল্যান্ডে অভিবাসন বা বসাবস করা কে বোঝায়। সাম্প্রতিক সময়ে থাইল্যান্ডের প্রতিবেশী দেশগুলো থেকে অভিবাসনের একটি প্রধান গন্তব্য হয়ে উঠেছে থাইল্যান্ড।

## পরিসংখ্যান
২০০৫ সাল পর্যন্ত থাই সরকার নিশ্চিত করেছে যে থাইল্যান্ডে ১.৮ মিলিয়ন নিবন্ধিত এবং আইনি ভাবে বৈধ বিদেশী কর্মী রয়েছে এর বীপরিতে অবৈধ অভিবাসীদের ৫ মিলিয়নেরও বেশি। এই অবৈধ অভিবাসীদের মধ্যে শরণার্থীও অন্তর্ভুক্ত রয়েছে। থাইল্যান্ডে দেশভিত্তিক অবৈধ অভিবাসীদের শতকরা হারের দিক থেকে যথাক্রমে ইন্দোনেশিয়া, বাংলাদেশ, নেপাল, মিয়ানমার/বার্মা, ভারত, ভিয়েতনাম, শ্রীলঙ্কা, পাকিস্তান, আফ্রিকা ও চীন এগিয়ে রয়েছে।

থাইল্যান্ডে পাশ্চাত্যের অনেক বাসিন্দাও অবৈধভাবে বসবাস এবং কাজ করে, তাদের মধ্যে অনেকে ইংরেজি শেখায় বা ইন্টারনেট ভিত্তিক ছোট ব্যবসা পরিচালনা করে। তারা এই দেশে দীর্ঘমেয়াদে থাকার জন্য ভুয়া কাগজপত্র ব্যবহার করে ট্যুরিস্ট ভিসা বা প্রাপ্ত অন্যান্য ধরনের ভিসা ব্যবহার করেন।

## উত্তর কোরিয়ার অবৈধ অভিবাসী
সাম্প্রতিক বছরগুলোতে উত্তর কোরিয়ার দলত্যাগীরা থাইল্যান্ডকে দক্ষিণ কোরিয়া যাওয়ার জন্য প্রবেশের পথ হিসেবে ব্যবহার করার চেষ্টা করছে। এইসময় কিছু লোকজন থাইল্যান্ডেই অবস্থান করে এবং এখানে কিছু লোক কাজ চালিয়ে যায়। উত্তর কোরিয়ার আইন অনুযায়ী, সরকার তাকে পাঠানো বা আমন্ত্রণ না জানানো পর্যন্ত বেসামরিক নাগরিকরা দেশ থেকে বের হতে পারবে না। তাকে ফিরে যেতে হবে এবং উত্তর কোরিয়ায় বছরে দুইবার রিপোর্ট পাঠাতে হবে।

## অবৈধ রোহিঙ্গা অভিবাসী
মালয়েশিয়ার সীমান্তের কাছে কর্তৃপক্ষের দুটি অভিযানের পর ১১ জানুয়ারি, ২০১৩ তারিখে মায়ানমার থেকে আটক অন্তত ৬০০ রোহিঙ্গা মুসলমানকে থাইল্যান্ডে পাওয়া যায়। অবৈধ অভিবাসীদের প্রতি বিরূপ আচরণের জন্য প্রায়শই থাই সরকারের সমালোচনা করা হয়। থাইল্যান্ডে অবশ্যই আরো রোহিঙ্গা শরণার্থী থাকতে পারে যাদের বৈধ এবং অবৈধ অভিবাসী রয়েছে।

## টিএম ৩০
১৯৭৯ সালে একটি আইন পাস হয়, যখন অনেক ভিয়েতনামী এবং ক্যাম্বোডিয়ার মানুষ শরণার্থী হিসেবে থাইল্যান্ডে প্রবেশ করে। এই আইনে বেশীরভাগ বিদেশীক বাসিন্দাকে ২৪ ঘণ্টার বেশি সময়ের জন্য তাদের স্থায়ী বাসভবন ছেড়ে কোথাও যেতে হলে সরকারকে জানাতে হবে যে তারা কোথায় যাচ্ছে। এই আইনের তেমন ব্যবহার লক্ষ্য করা যায়নি তবে ২০১৯ সালের "গুড গাইস ইন, ব্যাড গাইস আউট" স্লোগানের অধীনে একটি অভিযানের কারণে এই আইনটিকে আবার পুনরুজ্জীবিত করা হয়েছে।

## আরও দেখুন
* ভারতে অবৈধ অভিবাসন
* দক্ষিণ আফ্রিকায় অবৈধ অভিবাসন

## তথ্যসূত্র

বিষয়শ্রেণী:দেশ অনুযায়ী অবৈধ অভিবাসন
বিষয়শ্রেণী:থাইল্যান্ডে অভিবাসন
বিষয়শ্রেণী:এশিয়ায় অবৈধ অভিবাসন
বিষয়শ্রেণী:অবৈধ অভিবাসন
বিষয়শ্রেণী:ধরন অনুযায়ী থাইল্যান্ডে অপরাধ
সাইদ পাশা কুর্দ

থাম্ব|সাইদ পাশা কুর্দ এর দুর্লভ ছবি
**সাইদ পাশা কুর্দ** (সুলায়মানিয়াহ ১৮৩৪২০ অক্টোবর ১৯০৭ কনস্ট্যান্টিনোপল), সুলায়মানিয়াহের হুসেন পাশার পুত্র ও অটোমান স্টেটসম্যান।

## পরিবার
তিনি ছিলেন কুর্দ আহমেত ইজ্জত পাশার ভাই এবং মোস্তফা ইয়ামুলকির শ্যালক, আরিফ পাশা এবং কুর্দ ফুয়াদ পাশার বাবা এবং আবদুল আজিজ ইয়ামুল্কির মামা।

## পদ
বিভিন্ন প্রশাসনিক পদে অধিষ্ঠিত হওয়ার পরে তিনি আর্কিপেলাগো (১৮৮১) এর গভর্নর-জেনারেল, পররাষ্ট্রমন্ত্রী (১৮৮১), বার্লিনে রাষ্ট্রদূত (১৮৮৩) এবং আবারও পররাষ্ট্রমন্ত্রী হন। এরপরে তিনি কাউন্সিল অফ স্টেটের সভাপতি ছিলেন, এই পদে তিনি মৃত্যুর আগ পর্যন্ত থেকেছিলেন।

## তথ্যসূত্র

বিষয়শ্রেণী:১৮৩৪-এ জন্ম
বিষয়শ্রেণী:১৯০৭-এ মৃত্যু
বিষয়শ্রেণী:জার্মানিতে উসমানীয় সাম্রাজ্যের রাষ্ট্রদূত
বিষয়শ্রেণী:পাশা
বিষয়শ্রেণী:উসমানীয় সাম্রাজ্যের গভর্নর
কাজী গোলাম দস্তগীর

**কাজী গোলাম দস্তগীর** (২৩ সেপ্টেম্বর ১৯৩২–১৭ অক্টোবর ২০০৮) বাংলাদেশ সেনাবাহিনীর দুই তারকা রেঙ্কের সাবেক কর্মকর্তা ও বাংলাদেশ সরকারের সাবেক রাষ্ট্রদূত যিনি বাংলাদেশ রাইফেলসের মহাপরিচালক ছিলেন।

## প্রাথমিক জীবন
কাজী গোলাম দস্তগীর ২৩ সেপ্টেম্বর ১৯৩২ সালে কোলকাতায় জন্মগ্রহণ করেন।

## কর্মজীবন
কাজী গোলাম দস্তগীর ১ নভেম্বর ১৯৭৫ হতে ১৪ ডিসেম্বর ১৯৭৭ সাল পর্যন্ত বাংলাদেশ রাইফেলসের মহাপরিচালক হিসাবে দায়িত্ব পালন করেন।

## মৃত্যু
কাজী গোলাম দস্তগীর ১৭ অক্টোবর ২০০৮ সালে মৃত্যু বরণ করেন।

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:পাকিস্তানি সেনা কর্মকর্তা
বিষয়শ্রেণী:বর্ডার গার্ড বাংলাদেশের মহাপরিচালক
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:থাইল্যান্ডে বাংলাদেশের রাষ্ট্রদূত
বিষয়শ্রেণী:নিউজিল্যান্ডে বাংলাদেশের হাই কমিশনার
বিষয়শ্রেণী:অস্ট্রেলিয়ায় বাংলাদেশের হাই কমিশনার
বিষয়শ্রেণী:সৌদি আরবে বাংলাদেশের রাষ্ট্রদূত
বিষয়শ্রেণী:জর্ডানে বাংলাদেশের রাষ্ট্রদূত
বিষয়শ্রেণী:ইয়েমেনে বাংলাদেশের রাষ্ট্রদূত
বিষয়শ্রেণী:পাকিস্তানে বাংলাদেশের হাই কমিশনার
বিষয়শ্রেণী:ফিলিপাইনে বাংলাদেশের রাষ্ট্রদূত
জানকীনাথ বসু

**জানকীনাথ বসু** (২৮ মে, ১৮৬০ – ২ ডিসেম্বর, ১৯৩৪) ছিলেন ভারতীয় উকিল এবং আইনজীবী। তিনি ভারতের স্বাধীনতা আন্দোলনের নেতৃত্বদানকারী সুভাষচন্দ্র বসু ও ব্যারিস্টার শরৎচন্দ্র বসুর পিতা।

## জন্ম ও শিক্ষাজীবন
জানকীনাথ বসু ১৮৬০ খ্রিস্টাব্দের ২৮ মে বর্তমান পশ্চিমবঙ্গের দক্ষিণ ২৪ পরগনা জেলার কোদালিয়া গ্রামে পিতা হরনাথ বসুর চতুর্থ পুত্র হিসেবে জন্মগ্রহণ করেন। তিনি অ্যালবার্ট স্কুল থেকে ম্যাট্রিক পাশ করে কিছুুুুুকাল সেন্ট জেভিয়ার্স কলেজে পড়ার পর পরবর্তীতে *জেনারেল অ্যাসেম্বলি ইন্সটিটিউটে* (বর্তমানে স্কটিশ চার্চ কলেজ) এবং রাভেনশো কলেজে পড়াশোনা করেন এবং সেখান থেকে তিনি স্নাতক হন।

## কর্মজীবন
১৮৮৫ খ্রিস্টাব্দে তিনি কটকের আদালতে ওকালতি অনুশীলন শুরু করেন এবং পরবর্তীতে সেখানকার আইনজীবী হয়েছিলেন। ১৯০১ খ্রিস্টাব্দে তিনি কটক মিউনিসিপ্যালিটির প্রথম বেসরকারি সভাপতি নির্বাচিত হন। তিনি সরকারী প্লেডার নিযুক্ত হন। ১৯১২ খ্রিস্টাব্দে তিনি বঙ্গীয় ব্যবস্থাপক সংস্থার সদস্য হন এবং তাঁকে *রায় বাহাদুর* উপাধিতে ভূষিত করা হয়। পরবর্তীতে ১৯১৭ খ্রিস্টাব্দে জেলা ম্যাজিস্ট্রেটের সঙ্গে মতানৈক্যকের কারণে তিনি সরকারি উকিল ও পাবলিক প্রসিকিউটর পদে ইস্তফা দেন এবং ১৯৩০ খ্রিষ্টাব্দে সরকারের দমননীতির প্রতিবাদে *রায় বাহাদুর* উপাধি ত্যাগ করেন।

## ব্যক্তি জীবন
জানকীনাথ ছিলেন হরনাথ বসু এবং কামিনী বসুর পুত্র। তাঁর ভাইয়েরা ছিলেন যদুনাথ বসু, কেদারনাথ বসু ও দেবেন্দ্রনাথ বসু। তিনি ১৮৮০ খ্রিস্টাব্দে উত্তর কলকাতার হাটখোলার বিখ্যাত কায়স্থ ভরদ্যাজ বংশের প্রভাবতী দেবীর সাথে বিবাহবন্ধনে আবদ্ধ হন, যিনি শরৎচন্দ্র বসু এবং সুভাষচন্দ্র বসু সহ তাদের আট পুত্র এবং ছয় কন্যার শিক্ষায় যথেষ্ট ভূমিকা রেখেছিলেন। কলকাতায় থাকাকালীন তিনি ব্রাহ্মসমাজের নেতাদের সংস্পর্শে আসেন এবং তাদের ভাবধারা তাঁকে গভীরভাবে প্রভাবিত করে। আইনজীবী হিসেবে তাঁর কর্মজীবন তাঁকে ভারতীয় স্বাধীনতা আন্দোলনের বিভিন্ন ধর্মীয় এবং রাজনৈতিক ব্যক্তিত্বের সংস্পর্শে নিয়ে আসে। ফলে তিনি তাঁর অনেক আদর্শ এবং ভাবধারাকে খুব অল্প বয়সেই তাঁর নবম পুত্র সুভাষের মধ্যে সঞ্চারিত করতে পেরেছিলেন।

## তথ্যসূত্র

বিষয়শ্রেণী:১৮৬০-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:ভারতীয় আইনজীবী
বিষয়শ্রেণী:কলকাতার ব্যক্তি
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:১৯শ শতাব্দীর ভারতীয় আইনজীবী
বিষয়শ্রেণী:বাঙালি হিন্দু
বিষয়শ্রেণী:বাঙালি আইনজীবী
বিষয়শ্রেণী:১৯শ শতাব্দীর বাঙালি
বিষয়শ্রেণী:কলকাতার আইনজীবী
প্রভাবতী বসু

**প্রভাবতী বসু** (২৬ ফেব্রুয়ারি ১৮৬৯ - ২৯ ডিসেম্বর ১৯৪৩) ছিলেন একজন ভারতীয় সমাজ কর্মী এবং রাজনীতিবিদ। তিনি ১৮৬৯ খ্রিস্টাব্দে উত্তর কলকাতার হাটখোলায় বিখ্যাত কায়স্থ ভরদ্বাজ বংশের দত্ত পরিবারে জন্মগ্রহণ করেছিলেন। তাঁর বাবা-মা হলেন গঙ্গারায়ণ দত্ত এবং কমলা কামিনী দত্ত। তিনি তাঁর পিতা-মাতার জ্যেষ্ঠ কন্যা ছিলেন। সুভাষচন্দ্র বসু ও শরৎচন্দ্র বসু প্রভাবতী দেবীর পুত্র ছিলেন।

## বিবাহ ও সন্তান
১৮৮০ খ্রিস্টাব্দে মাত্র ১১ বছর বয়সে তিনি সোনারপুরে সন্নিকটে অবস্থিত কোদালিয়া গ্রামের কুলীন বসু পরিবারের পুত্র জানকীনাথ বসুর সঙ্গে বিবাহ বন্ধনে আবদ্ধ হন। প্রভাবতী এবং জানকীনাথ বসুর চৌদ্দটি সন্তান ছিল। তিনি তাঁর সন্তানদের ও বসু পরিবারের অন্যান্য সদস্যদের শিক্ষার ব্যাপারে খুবই নজর রাখতেন, পরবর্তীকালে তাঁরা ভারতের স্বাধীনতা আন্দোলন ও সমাজসংস্কারে উল্লেখযোগ্য অবদান রেখেছিলেন।

প্রভাবতী দেবীর চৌদ্দটি সন্তানের মধ্যে ছয়টি কন্যা এবং আট পুত্র সন্তান ছিল। তাদের মধ্যে জাতীয়তাবাদী নেতা শরৎচন্দ্র বসু, দেশনায়ক নেতাজি সুভাষচন্দ্র বসু এবং বিশিষ্ট হৃদরোগ বিশেষজ্ঞ ডাঃ সুনীল চন্দ্র বোস উল্লেখযোগ্য।

## রাজনৈতিক কর্ম
প্রভাবতী দেবী ১৯২৮ খ্রিস্টাব্দে মহিলা রাষ্ট্রীয় সংঘের প্রেসিডেন্ট নির্বাচিত হন।

## তথ্যসূত্র

বিষয়শ্রেণী:১৮৬৯-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:বাঙালি ব্যক্তি
বিষয়শ্রেণী:বরাহনগরের ব্যক্তি
বিষয়শ্রেণী:ভারতীয় সক্রিয়কর্মী
বিষয়শ্রেণী:ভারতীয় রাজনীতিবিদ
বিষয়শ্রেণী:বাঙালি হিন্দু
বিষয়শ্রেণী:১৯শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি রাজনীতিবিদ
বিষয়শ্রেণী:পশ্চিমবঙ্গের নারী
বিষয়শ্রেণী:১৯শ শতাব্দীর ভারতীয় নারী
বিষয়শ্রেণী:১৯শ শতাব্দীর ভারতীয় ব্যক্তি
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:পশ্চিমবঙ্গের সক্রিয়কর্মী
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:কলকাতার_সক্রিয়কর্মী
বনি এম.

**বনি এম.** ছিলো একটি ইউরো-ক্যারিবীয় গানের দল। জার্মান রেকর্ড প্রযোজক ফ্র্যাঙ্ক ফারিয়ান দলটি শুরু করেছিলেন। প্রাতিষ্ঠানিকভাবে পশ্চিম জার্মানিভিত্তিক দলটিতে সদস্য ছিলেন জ্যামাইকার লিজ মিচেল ও মার্সিয়া ব্যারেট, মন্টসারেতের মাইজি উইলিয়ামস এবং আরুবার মঞ্চ অভিনয় শিল্পী ববি ফ্যারেল। ১৯৭৬ সালে প্রতিষ্ঠিত দলটি ১৯৭০-এর দশকের ডিসকো সঙ্গীতের সময়কালে জনপ্রিয়তা অর্জন করে। ১৯৮০-এর দশকের পুরোটা সময়ে দলটি বিভিন্ন সময় ভিন্নি ভিন্ন ব্যক্তির সমন্বিত লাইন-আপ নিয়ে মঞ্চে সঙ্গীত পরিবেশ করে।

ব্যান্ডটি বিশ্বব্যাপী ৮০ মিলিয়ন রেকর্ড বিক্রি করে। তাদের উল্লেখযোগ্য গানের মধ্যে রয়েছে "ড্যাডি কুল", "মা বেকার", "বেলফাস্ট", "সানি", "রাসপুটিন", "মেরি’স বয় চাইল্ড" এবং "রিভার্স অব ব্যাবিলন"।

## প্রতিষ্ঠা
জার্মান সঙ্গীতশিল্পী-গীতিকার ফ্র্যাঙ্ক ফারিয়ান ১৯৭৪ সালের ডিসেম্বরে নৃত্য সঙ্গীত "বেবি ডু ইউ ওয়ানা বাম্প" রেকর্ড করেন। গানটি স্টুডিওতে কৃত্রিম চড়া সুর ব্যবহার করে তৈরি করা হয়। ফ্র্যাঙ্ক রেকর্ডটি তার আসল নাম ব্যবহার করে প্রকাশের পরিবর্তে প্রথমে একক সঙ্গীত হিসেবে তার ছদ্মনাম ‘বনি এম.’ ব্যবহার করে প্রকাশ করেন। ফ্র্যাঙ্ক অস্ট্রেলীয় গোয়েন্দা টেলিভিশন ধারাবাহিক ‘বনি’-এর নাম থেকে তার ছদ্মনামটি নিয়েছিলেন। তিনি নামটি নেওয়া প্রসঙ্গে বলেছিলেন:

একক গানটি ধীরে ধীরে নেদারল্যান্ডস ও বেলজিয়ামে জনপ্রিয়তা অর্জন করে। এ সময় ফ্র্যাঙ্ক টেলিভিশনে গানটি পরিবেশনের জন্য মঞ্চ অভিনয় শিল্পী ভাড়া করার সিদ্ধান্ত নেন। তিনি প্রথমে মাইজি উইলিয়ামসকে খুঁজে পান। পরে মাইজি নৃত্যশিল্পী ববি ফ্যারেলকে নিয়ে আসেন। মার্সিয়া ব্যারেট এরপর যুক্ত হন যিনি পরবর্তীতে লিজ মিচেলকে নিয়ে আসেন। লিজ এর পূর্বে হামবুর্গভিত্তিক গানের দল ‘লেস হামফ্রিস সিঙ্গারস’ দলের সাথে যুক্ত ছিলেন।

## তথ্যসূত্র

বিষয়শ্রেণী:১৯৭৫-এ প্রতিষ্ঠিত সঙ্গীত দল
বিষয়শ্রেণী:জার্মান পপ সঙ্গীত দল
বিষয়শ্রেণী:আটলান্টিক রেকর্ডসের শিল্পী
বিষয়শ্রেণী:সাঙ্গীতিক কুয়োটেট
বিষয়শ্রেণী:১৯৭৫-এ পশ্চিম জার্মানিতে প্রতিষ্ঠিত
সরকারী গৌরনদী বিশ্ববিদ্যালয় কলেজ

**সরকারি গৌরনদী বিশ্ববিদ্যালয় কলেজ** বাংলাদেশের বরিশাল জেলার গৌরনদী উপজেলার অন্তর্গত একটি সরকারি শিক্ষাপ্রতিষ্ঠান। ১৯৬৪ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক সম্মান পর্যায়ের সার্টিফিকেট প্রদান করে।

## ইতিহাস
কলেজটি ১৯৬৪ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৬৪ সালে বি.এ(পাস) কোর্স ও ১৯৯৯ সালে স্নাতক সম্মান খোলা হয়।১৯৬৪ সালের ২৪ ফেব্রুয়ারি তৎকালীন পূর্ব পাকিস্তানের গভর্নর এ কলেজের ভিত্তি প্রস্তর স্থাপন করেন। ১৯৬৪ সালের জুলাই মাস থেকে ১৯৬৫ সালে সেপ্টেম্বর মাস পর্যন্ত গৌর নদীর উচ্চ বিদ্যালয়ের একটি কক্ষ কলেজের অফিস কক্ষ হিসেবে ব্যবহৃত হয়। ক্লাস শুরু হয় চাদঁশী ইউনিয়ন পরিষদের কমিউনিটি ভবনে (গৌরনদী বন্দরে) এবং গৌরনদী প্রাইমারি স্কুলের একটি কক্ষে। ১৯৬৫ ১৯৬৬ সালে গাঙ্গুলী বাড়ির দিঘীরপাড়ে বর্তমান 'ক্যাপ্টেন হরলাল গাঙ্গুলী' ছাত্রাবাস ভবনের স্থানান্তরিত হয়ে ক্লাস শুরু হয়। ১৯৬৫ সালে কলেজটির বোর্ডেও স্বীকৃতি লাভ করে। গৌরনদী কলেজ থেকে প্রথম ব্যাচ ১৯৬৬ সালে উচ্চ মাধ্যমিক পাস করে এবং ১৯৬৬-৬৭ শিক্ষাবর্ষে বি.এ ও বি.কম ক্লাসে ছাত্রছাত্রী ভর্তি হয় এবং ঢাকা বিশ্ববিদ্যালয়ের অনুমোদন লাভ করে। ১৯৬৫-৬৬ শিক্ষাবর্ষের শেষ হবার পূর্বেই কলেজের বর্তমান জায়গায় ভবন উঠতে শুরু হয়। একই অর্থবছরের সরকারি উন্নয়ন খাত থেকে সাড়ে তিন লাখ টাকা অনুমোদন লাভ করে এবং কলেজ কর্তৃপক্ষ ইট তৈরি করে ১৯৬৮ সালে পাকা ভবন তৈরি শুরু করে যার ভিত্তি স্থাপন করে তৎকালীন ডেপুটি কমিশনার এটিএম শামসুল হক। ১৯৬৮ সালের উচ্চ মাধ্যমিক পরীক্ষায় যশোর বোর্ডে দ্বিতীয় স্থান লাভ করায় কলেজের গুরুত্ব বেড়ে যায়, কলেজটি এগিয়ে যায় সাফল্যের সিঁড়ি দিয়ে।
১৯৮৪ সালের ফেব্রুয়ারি মাসে কলেজের ২০ বছর পূর্তি উৎসব হয় এবং ওই বছর ১৬ জুলাই গৌরনদী কলেজ মাঠে জনসভায় তৎকালীন মহামান্য রাষ্ট্রপতি লেফটেন্যান্ট জেনারেল এইচ. এম. এরশাদ কলেজটিকে সরকারি ঘোষণা করেন। যার ফলে ০১-১১-১৯৮৪ সাল থেকে কলেজটির সরকারি গেজেট ভুক্ত হয়। ১৯৯৭ ১৯৯৮ শিক্ষাবর্ষে কলেজের চারটি বিষয়ে অনার্স কোর্স চালু হয় ।যথা: বাংলা, হিসাববিজ্ঞান, উদ্ভিদবিজ্ঞান এবং মৃত্তিকা বিজ্ঞান।

## বিবরণ == গৌরনদী সরকারি কলেজটি বরিশাল ঢাকা মহাসড়কের পাশে ১৫ একর জায়গা জুড়ে অবস্থিত। গৌরনদী উপজেলার বৃহত্তম শিক্ষা প্রতিষ্ঠানটি এটি। কলেজটি ১৯৬৪ সালে স্থাপিত এবং ১৯৮৪ সালে জাতীয়করণ করা হয়েছে। এখানে উচ্চ মাধ্যমিক পর্যায়ে বিজ্ঞান, মানবিক/কলা, ব্যবসায় শিক্ষা শাখায় ১৮ টি বিষয়ে পাঠদান করা হয়। এখানে বাংলা, হিসাববিজ্ঞান , মৃত্তিকা বিজ্ঞান ও উদ্ভিদ বিদ্যা বিষয়ে স্নাতক কোর্স চালু আছে।

## অবকাঠামো
## প্রশাসন
## শিক্ষা কার্যক্রম ও পদ্ধতি

## সামাজিক কার্যক্রম
## পুরস্কার ও সম্মাননা
## উল্লেখযোগ্য শিক্ষার্থী
## চিত্রশালা
## আরও দেখুন
## তথ্যসূত্র

## বহিঃসংযোগ

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বরিশাল জেলার মহাবিদ্যালয়
পেন্টহাউস (টেলিভিশন ধারাবাহিক)

***পেন্টহাউস*** () লি জি-আহ, কিম সো-ইওন, ইউজিন, উম কি-জুন, পার্ক ইউন-সিওক এবং ইউন জং-হুন অভিনীত একটি দক্ষিণ কোরিয়ান টেলিভিশন সিরিজ। এটি 2020 সালের 26 অক্টোবর এসবিএসে প্রিমিয়ার হয়েছিল

## সংক্ষিপ্তসার
এই সিরিজটি হেরা প্যালেসে বসবাসরত ধনী পরিবার এবং তাদের চেওং-এহ আর্টস স্কুলে শিশুদের গল্প বলে।

## কাস্ট
* লি জি-আহ - শিম সু-রেয়ন
* কিম সো-ইওন - চেওন সিও-জিন
* ইউজিন - ওহ ইউন-হি
* উম কি-জুন - জু দান-তাই
* পার্ক ইউন-শোক - গু হো-ডং / লোগান লি
* ইউন জং-হুন - হা ইউন-চেওল

## তথ্যসূত্র

## বহিঃসংযোগ
*  
* 

বিষয়শ্রেণী:দক্ষিণ কোরিয়ার টেলিভিশন ধারাবাহিক
বিষয়শ্রেণী:কোরীয় ভাষার টেলিভিশন অনুষ্ঠান
বিষয়শ্রেণী:দক্ষিণ কোরীয় প্রণয়ধর্মী টেলিভিশন ধারাবাহিক
বিষয়শ্রেণী:২০২০-এ অভিষিক্ত দক্ষিণ কোরীয় টেলিভিশন ধারাবাহিক
বিষয়শ্রেণী:২০২১-এ সমাপ্ত দক্ষিণ কোরীয় টেলিভিশন ধারাবাহিক
বিষয়শ্রেণী:২০২২-এর পটভূমিতে টেলিভিশন ধারাবাহিক
ওবেদ ম্যাককয়

**ওবেদ ক্রিস্টোফার ম্যাককয়** (জন্ম ৪ জানুয়ারি ১৯৯৭) হলেন একজন ওয়েস্ট ইন্ডিয়ান ক্রিকেটার। ২০১৮ সালের অক্টোবরে ওয়েস্ট ইন্ডিজের হয়ে আন্তর্জাতিক ক্রিকেটে তার অভিষেক হয়।

## ঘরোয়া ক্রিকেট
He made his List A debut for the West Indies Under-19s in the 2016–17 Regional Super50 on 25 January 2017. Prior to his List A debut, he was named in the West Indies squad for the 2016 Under-19 Cricket World Cup squads.

He made his Twenty20 debut for St Lucia Stars in the 2017 Caribbean Premier League on 4 August 2017. He made his first-class debut for the Windward Islands in the 2017–18 Regional Four Day Competition on 2 November 2017.

In June 2018, he was named in the Cricket West Indies B Team squad for the inaugural edition of the Global T20 Canada tournament. He was the leading wicket-taker in the tournament for the Cricket West Indies B Team, with eleven dismissals in seven matches. In July 2020, he was named in the St Lucia Zouks squad for the 2020 Caribbean Premier League.

## আন্তর্জাতিক ক্রিকেট
২০১৮ সালের অক্টোবরে, ভারতের বিপক্ষে খেলার জন্য ওয়েস্ট ইন্ডিজের একদিনের আন্তর্জাতিক (ওডিআই) স্কোয়াডে অন্তর্ভুক্ত করা হয় তাকে। একই বছরের ২৪ অক্টোবর ভারতের বিপরীতে একদিনের আন্তর্জাতিক (ওডিআই) ক্রিকেটে অভিষেক হয় তার। ২০১৯ এর মার্চে ইংল্যান্ডের বিপরীতে খেলতে যাওয়া সিরিজের জন্য তাকে ওয়েস্ট ইন্ডিজের টুয়েন্টি২০ আন্তর্জাতিক (টি২০আই) স্কোয়াডে যুক্ত করা হয়। ইংল্যান্ডের বিপরীতে ৮ মার্চ ২০১৯ তারিখে ওয়েস্ট ইন্ডিজের হয়ে টি২০আই ক্রিকেটে তার অভিষেক হয়।

## তথ্যসূত্র

## বহিঃসংযোগ
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বিষয়শ্রেণী:সেন্ট লুসিয়া কিংসের ক্রিকেটার
বিষয়শ্রেণী:ওয়েস্ট ইন্ডিজ অনূর্ধ্ব-১৯ দলের ক্রিকেটার
বিষয়শ্রেণী:সেন্ট ভিনসেন্ট ও গ্রেনাডাইন্সের ক্রিকেটার
বিষয়শ্রেণী:উইন্ডওয়ার্ড আইল্যান্ডসের ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:পার্ল রয়্যালসের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:ইসলামাবাদ ইউনাইটেডের ক্রিকেটার
ন্যাশনাল টিউবস লিমিটেড

**ন্যাশনাল টিউবস লিমিটেড** বাংলাদেশ সরকারের মালিকানাধীন একটি সংস্থা যা ধাতব পাইপ উৎপাদন করে। এটি ছিল বাংলাদেশের প্রথম ও বৃহত্তম পাইপ উৎপাদনকারী সংস্থা। মোঃ রইস উদ্দিন ও এস.এম জিয়াউল হক যথাক্রমে সংস্থার চেয়ারপার্সন ও ব্যবস্থাপনা পরিচালক। 

## ইতিহাস
আদমজী গ্রুপ ১৯৬৬ সালে টঙ্গী শিল্পাঞ্চলে ন্যাশনাল টিউবস লিমিটেড প্রতিষ্ঠা করেছিল। বাংলাদেশের স্বাধীনতার পরে ১৯৭২ সালে এই সংস্থাটিকে জাতীয়করণ করা হয়। ১৯৮৯ সালে সরকার ঢাকা স্টক এক্সচেঞ্জে ৪৯ শতাংশ শেয়ার লোড করে; সংস্থাটিকে পাবলিক লিমিটেড সংস্থায় রূপান্তর করা। সংস্থার তিনটি ইউনিট ছিল যথাক্রমে ১৯৬৪, ১৯৮০ এবং ১৯৮৩ সালে প্রতিষ্ঠিত হয়েছিল। প্রথম ইউনিটটি ১৯৯৩ সালে বাতিল করা হয়েছিল। 

## তথ্যসূত্র

বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের সরকারি মালিকানাধীন কোম্পানি
হালিশহর রেলওয়ে স্টেশন (বাংলাদেশ)

**হালিশহর রেলওয়ে স্টেশন** হচ্ছে বাংলাদেশের একটি রেলওয়ে স্টেশন যা চট্টগ্রাম বিভাগের চট্টগ্রাম জেলার হালিশহর থানায় অবস্থিত। এই স্টেশনে চট্টগ্রাম গুডস পোর্ট ইয়ার্ড (সিজিপিওয়াই) অবস্থিত, যেখানে চট্টগ্রাম বন্দরের পণ্য রাখা হয়। এখান থেকে চট্টগ্রাম বন্দর ও কমলাপুর রেলওয়ে স্টেশনের ইনল্যান্ড কন্টেইনার ডিপো (আইসিডি) পর্যন্ত কন্টেইনার ট্রেন চলাচল করে।

এছাড়াও এখান থেকে বিটিও (ট্যাংক ওয়াগন), বিসি ওয়াগন ও বিকেএইচ ওয়াগন দেশের বিভিন্ন স্থানে চলাচল করে। এছাড়াও এতে একটি লোকোশেড ও সিপিএ (ট্রানজিট) ইয়ার্ড রয়েছে।

## তথ্যসূত্র


বিষয়শ্রেণী:চট্টগ্রামের রেলওয়ে স্টেশন
বিষয়শ্রেণী:হালিশহর
আল জাজিরা মিডিয়া নেটওয়ার্ক

**আল জাজিরা মিডিয়া নেটওয়ার্ক** (**এজেএমএন**) হচ্ছে কাতার ভিত্তিক পরিচালিত একটি আন্তর্জাতিক পাবলিক মিডিয়া যার সদর দপ্তর দোহার ওয়াদি আল সাইলের রেডিও এবং টেলিভিশন কর্পোরেশন কমপ্লেক্সে অবস্থান করছে। এটি আন্তর্জাতিক আরবি সংবাদভিত্তিক টেলিভিশন চ্যানেল আল জাজিরার মূল সংস্থা এবং অন্যান্য প্রায় একই ধরনের বাস্তব তথ্যমূলক সক্রিয় প্রতিষ্ঠান। প্রাথমিকভাবে শুধুমাত্র আরবি ভাষা এর একটি সংবাদ মাধ্যম হিসেবে চ্যানেলটি যাত্রা শুরু করলেও বর্তমানে বিশ্বের বিভিন্ন দেশে স্যাটেলাইট টেলিভিশন চ্যানেল হিসাবে চালু করা হয় যেখানে এটি একাধিক ভাষায় ও এর বাইরে ইন্টারনেট সংস্করনন এবং বিশেষ টেলিভিশন চ্যানেল সহ বেশ কয়েকটি আউটলেট সহ একটি বিশ্বব্যাপি বিস্তৃত একটি বিশাল নেটওয়ার্কে ছড়িয়ে পড়েছে। চ্যানেলটির সভাপতি বা মহাপরিচালক হিসেবে দায়িত্ব পালন করছেন শেখ  হামাদ বিন খলিফা আলে সানি । এছাড়াও ভারপ্রাপ্ত মহাপরিচালক হিসেবে দায়িত্বে আছেন মোস্তফা সওগ।

## তথ্যসূত্র

বিষয়শ্রেণী:আল জাজিরা
বিষয়শ্রেণী:আরব গণমাধ্যম
বিষয়শ্রেণী:বহুজাতিক কোম্পানি
বিষয়শ্রেণী:কাতারের সম্মিলিত কোম্পানি
বিষয়শ্রেণী:১৯৯৬-এ প্রতিষ্ঠিত গণমাধ্যম কোম্পানি
বিষয়শ্রেণী:জনসাধারণের অর্থায়নে পরিচালিত সম্প্রচারক
রাজা চোর মন্ত্রী সিপাই

**রাজা মন্ত্রী চোর সিপাহী** (আঞ্চলিকে রাজা, মন্ত্রী, চোর এবং সৈনিক) একধরনের চরিত্র অভিনয়ের রাখার খেলা যা ভারতের জনপ্রিয় বিনোদনের অন্তর্ভুক্ত। এতে চারজন খেলোয়াড় জড়িত- প্রতিটি খেলোয়াড়ই রাজা, মন্ত্রী, চোর বা সৈনিকের ভূমিকা গ্রহণ করেন এবং মন্ত্রীকে (মন্ত্রীর) চোরের পরিচয় অনুমান করতে হয়। এই জাতীয় অন্যান্য খেলার পাশাপাশি, একবিংশ শতাব্দীতে এর জনপ্রিয়তা হ্রাস পেয়েছে। 

## নিয়ম
খেলাটি রাজা (১০০০ পয়েন্ট), মন্ত্রী (৮০০ পয়েন্ট), চোর (০ পয়েন্ট) এবং সিপাহী (৫০০ পয়েন্ট) নামে ৪ টি চিট তৈরির মাধ্যমে শুরু হয়। প্রতিটি চিট ভাঁজ ও বদল করে প্রতিটি খেলোয়াড় একটি চিট বাছাই করে, এভাবে ৪ জন খেলোয়াড়ের মধ্যে বিতরণ করা হয়। খেলোয়াড়রা তাদের চরিত্র (যা কারও কাছে প্রকাশ করা হবে না) তা জানতে তাদের নিজ নিজ চিটটি খুলতে পারে। রাজা সমন্বিত চিটযুক্ত খেলোয়াড়টি "মেরা মন্ত্রী কৌন" বলে চিৎকার করে বাংলায় যার অনুবাদ "আমার মন্ত্রী কে?"। মন্ত্রীকে তখন বাকি ২জন খেলোয়াড়ের মধ্য থেকে 'চোর' শনাক্ত করতে হয়। মন্ত্রি যদি সঠিকভাবে অনুমান করে তবে পয়েন্টগুলি তার হয় অন্যথায় সে সেগুলি চোরের কাছে সমর্পণ করে। পয়েন্ট গণনা করার আগে এই খেলাটি বেশ কয়েকটি রাউন্ড খেলা হয়। সর্বোচ্চ পয়েন্টসহ খেলোয়াড় গেমটি জিতবে।

**বিভিন্নতা **

চিটগুলো রাজা, রানি, চোর, পুলিশ হতে পারে। পুলিশ চিট পাওয়া ব্যক্তি ঘোষণা করেন যে তিনিই পুলিশ এবং অন্য ৩ খেলোয়াড়ের মধ্য থেকে তাকে চোরকে সন্ধান করতে হবে। যদি আরও খেলোয়াড় খেলতে চান তবে মন্ত্রী ও সৈনিককের মতো অতিরিক্ত চিটস যুক্ত করতে হবে ও বিভিন্ন পয়েন্টও যুক্ত করা হবে। রাজার সর্বোচ্চ পয়েন্টের পরে রয়েছে রানির পয়েন্ট। পুলিশ চোরের পরিচয় সঠিকভাবে অনুমান করে কিনা তার ভিত্তিতে পুলিশকে বা চোরকে পয়েন্ট দেওয়া হয়।

## তথ্যসূত্র

বিষয়শ্রেণী:ভারতীয় খেলা
বিষয়শ্রেণী:ভারতীয় ভূমিকা পালন কারী খেলা
নন্দীবরম গুড়ুবাঞ্চেরি

**নন্দীবরম গুড়ুবাঞ্চেরি** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ-পশ্চিম প্রান্তে অবস্থিত এটি একটি পঞ্চায়েত শহর বা নগরপঞ্চায়েত৷ ২০০১ খ্রিস্টাব্দের জনগণনা অনুসারে এর জনসংখ্যা ছিলো ২৭,৩৮৬ জন৷ বর্তমানে শহরটিতে রয়েছে ১৮ টি ওয়ার্ড৷

## জনসংখ্যার উপাত্ত

২০১১ খ্রিটাব্দে ভারতের জনগণনা অনুযায়ী নন্দীবরম গুড়ুবাঞ্চেরির মোট জনসংখ্যা ৪৪,০৯৮ জন, যেখানে ২২,২৬৪ জন পুরু ও ২১,৮৩৪ জন নারী৷ অর্থাৎ প্রতিহাজার পুরুষে ৯৮১ জন নারীর বাস৷ মোট পরিবার সংখ্যা ১১,২৫২ টি৷ ছয় বছর অনূর্ধ্ব শিশু সংখ্যা ৪,৪৯৪, যা মোট জনসংখ্যার ১০.১৯ শতাংশ৷ নন্দীবরম গুড়ুবাঞ্চেরির মোট সাক্ষরতার হার ৯১.১৩ শতাংশ, যেখানে পুরুষ সাক্ষরতার হার ৯৪.৮৫ শতাংশ ও নারী সাক্ষরতার হার ৮৭.৩৭ শতাংশ৷

## উপাসনালয়
* নন্দীশ্বর মন্দিহ
* পুদুপালয়তু আম্মা মন্দির
* তিরুবীড়ি আম্মা মন্দির
* শ্রীরামভক্ত মঙ্গল অঞ্জনেয় মন্দির
* আঙ্গল পরমেশ্বরী মন্দির
* বিল্বাতু বিনায়ক মন্দির
* দ্রৌপদী আম্মা মন্দির
* নন্দীবিনায়ক মন্দির
* কল্পক বিনায়ক মন্দির

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:কাঞ্চীপুরম জেলার শহর ও নগর
মুক্তি (পত্রিকা)

**মুক্তি পত্রিকা** পশ্চিমবঙ্গের পুরুলিয়ার অন্যতম গুরুত্বপূর্ণ সাপ্তাহিক পত্রিকা ছিল। এটি ১৯২৫ খ্রিস্টাব্দে পুরুলিয়া শহর থেকে এবং পরে তৎকালীন বিহারের মানভূম জেলা থেকে প্রকাশনা শুরু করে। এটি *শিল্পাশ্রম* নামে গান্ধী আশ্রমের একটি অংশ হিসেবে প্রকাশিত হওয়া শুরু করে। স্থানীয় ইতিহাসের প্রতিনিধিত্ব করার ক্ষেত্রে এই পত্রিকাটি অনেক বেশি গুরুত্ব রয়েছে। টুসু সত্যাগ্রহের সময়ে বিভূতিভূষণ দাশগুপ্ত সম্পাদিত এই পত্রিকা আন্দোলন ও বিহার সরকারের অত্যাচার সম্পর্কে নিয়মিত লেখা প্রকাশ করতে থাকে।

## সম্পাদকগণ
এই 'মুক্তি' পত্রিকার সম্পাদকগণের হলেন-

## তথ্যসূত্র

বিষয়শ্রেণী:বাংলা ভাষার সংবাদপত্র
বিষয়শ্রেণী:সাপ্তাহিকী
বিষয়শ্রেণী:পশ্চিমবঙ্গের বিলুপ্ত সংবাদপত্র
বিষয়শ্রেণী:১৯২৫-এ ভারতে প্রতিষ্ঠিত
বিষয়শ্রেণী:ভারতের বিলুপ্ত সংবাদপত্র
বিষয়শ্রেণী:পশ্চিমবঙ্গের গণমাধ্যম
কাজান খান ইবনে ইয়াসাউর

**কাজান** (মৃত্যু ১৩৪৬) ১৩৪৩ সালে তার মৃত্যুর আগ পর্যন্ত চাগতাই খানাতের খান ছিলেন।

## জীবনী
কাজান ছিলেন চাগতাই রাজপুত্র ইয়াসাউর এর পুত্র যিনি ১৩১০ এর দশকে বিদ্রোহ করেছিলেন। সিংহাসনে আরোহণের পরে, তিনি *ইউলুসের* মধ্যে তার শক্তি বৃদ্ধি করার চেষ্টা করেছিলেন। এই পদক্ষেপগুলো আভিজাতদের ক্রোধ উস্কে দেয়। ফলে তারা কারাউনাস আমির কাজাঘানকে সমর্থন দেন। তারা দুজন ১৩৪৫ সালে যুদ্ধে লিপ্ত হয়েছিলেন। আয়রন গেটসের উত্তরে একটি যুদ্ধে কাজাঘান পরাজিত হয়েছিল। পরাজিত ও আহত কাজাঘান পিছু হঠেন, কিন্তু কাজান কারশিতে তার প্রাসাদে শীতকালীন সময় ব্যয় করার সিদ্ধান্ত নেয়। যার ফলে কাজাঘান তার বাহিনীকে পুনর্গঠনের সুযোগ পাায়। পরের বছর তিনি আবার কাজানের সেনাবাহিনীর সাথে যুদ্ধ করেছিলেন এবং এবার এটিতে তিনি পরাজিত হয়েছিলেন; যুদ্ধে কাজান নিহত হন।

কাজানের মৃত্যুকে ট্রান্সোক্সিয়ানাতে চাগাতাই পরিবারের কার্যকর ক্ষমতার সমাপ্তি হিসেবে চিহ্নিত করা হয় (১৩৬০ থেকে ১৩৬৩ সাল পর্যন্ত সংক্ষিপ্ত সময় ছাড়া); আমিররা *ইউলুসদের* নিয়ন্ত্রণ দখল করে এবং *খানরা* কেবল নামেই রাজত্ব করেন। পরবর্তী খান দানিশমেন্দজি ইউলুসদের কার্যকর নেতা কাজাঘানের হাতের পুতুলে পরিণত হন।

## মন্তব্য

## তথ্যসূত্র

* গ্রোসেট, রিনি *স্টেপেসের সাম্রাজ্য: মধ্য এশিয়ার ইতিহাস* । ট্রান্স নাওমি ওয়ালফোর্ড রুটজার্স ইউনিভার্সিটি প্রেস: নিউ ব্রান্সউইক, এনজে, 1970।আইএসবিএন&nbsp;0-8135-1304-9
* মনজ, বিট্রিস ফোর্বস। *তাম্বারলেনের উত্থান ও নিয়ম।* কেমব্রিজ বিশ্ববিদ্যালয় প্রেস: কেমব্রিজ, 1989।আইএসবিএন&nbsp;0-521-63384-2

বিষয়শ্রেণী:জন্মের সাল অজানা
বিষয়শ্রেণী:১৩৪৬-এ মৃত্যু
বিষয়শ্রেণী:চাগতাই খান
বিষয়শ্রেণী:১৪শ শতাব্দীর এশিয়ার রাজশাসক
বিষয়শ্রেণী:মঙ্গোল সাম্রাজ্যের মুসলিম
ওণম্

**ওণম** বা **ওণং** () দক্ষিণ ভারতের কেরল রাজ্যের মলয়ালি জাতির মাঝে পালিত ধান কাটার একটি বাৰ্ষিক উৎসব। এটি একটি কৃষিভিত্তিক উৎসব। কেরলে প্ৰচলিত মলয়ালম দিনপঞ্জী পঞ্চাঙ্গম অনুসারে চিঙ্গম মাসের ২২তম নক্ষত্ৰ তিরুবোণমের দিনে ওণম পালন করা হয়। গ্রেগরীয় বর্ষপঞ্জি অনুসারে যা আগস্ট–সেপ্টেম্বর মাসে অনুষ্ঠিত হয়। জনশ্রুতি অনুসারে, রাজা মহাবলির স্মরণে এই উৎসবটি উদ্‌যাপিত হয় এবং বিশ্বাস করা হয় যে তার আত্মা ওণমের সময়ে কেরল ভ্ৰমণে আসে।

এটি কেরল ও কেরলের বাইরে মলয়ালি জনগোষ্ঠীর অন্যতম বার্ষিক ও বৃহৎ ফসলি উৎসব এবং বিষু এবং তিরুবাতিরের পাশাপাশি তিনটি প্রধান হিন্দু উৎসবের একটি। এটি বেশ উদ্যম ও আয়োজনের সাথেই পালন করা হয়। ওণমের আয়োজনগুলোর মধ্যে রয়েছে বল্লম কলি (নৌকা বাইচ), পুলিক্কলি (বাঘ নৃত্য), পূকলম নামক ফুলের আলপনা, ওণতপ্পন (পূজা), ওণম কলি, রশি টানা, তম্বি তুলল (মেয়েদের নৃত্য), কুম্মাট্টিকলি (মুখোশ নৃত্য), ওণতল্লু (রণকলা/মার্শাল আর্টস), ওণবিল্লু (বাদ্যযন্ত্র), কজচক্কুল (উদ্ভিদ উৎসর্গ), ওণপত্তন (বিশেষ পোশাক/সাজ), অত্তচ্চময়ম (লোকনৃত্য ও গীত) এবং অন্যান্য উদ্‌যাপন।  এটি মালয়ালি জনগোষ্ঠীর নববর্ষের দিন।

উত্তরাষাঢ়া বা ওণমের আগের দিনটি থেকে মোট চার দিন কেরলে সরকারি ছুটির দিন হিসেবে স্বীকৃত। কেরলের রাজধানী তিরুবনন্তপুরম বা ত্রিবান্দ্রমের প্ৰায় ৩০টি স্থানে বৃহৎ পরিসরে ওনাম উদযাপিত হয়। এটি বিশ্বজুড়ে ছড়িয়ে থাকা সকল মলয়ালি প্রবাসীরাও উদ্‌যাপন করেন। এর উৎস হিন্দুধৰ্মের সঙ্গে সম্পৃক্ত বলে বিবৃত হলেও কালের পরিক্রমায় ওণম কেরলের সকল সম্প্ৰদায়ের একটি সাংস্কৃতিক মহোৎসবে পরিণত হয়েছে।

## তথ্যসূত্র

বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:ভারতের লোক উৎসব
বিষয়শ্রেণী:কেরলের উৎসব
বিষয়শ্রেণী:ভারতের নবান্ন উৎসব
বিষয়শ্রেণী:আগস্ট উদ্‌যাপন
বিষয়শ্রেণী:সেপ্টেম্বর উদ্‌যাপন
বিষয়শ্রেণী:কেরলের হিন্দু উৎসব
বিষয়শ্রেণী:ভারতের ধর্মীয় উৎসব
সিংহপেরুমালকোয়িল

**সিংহপেরুমালকোয়িল** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে চেঙ্গলপট্টু ও মারাইমালাইনগর শহরদ্বয়ের মাঝে অবস্থিত একটি জনগণনা শহর। ২০০১ খ্রিস্টাব্দে শহরটির জনসংখ্যা ছিলো ৮,০৫৭ জন৷

বিষ্ণুর অবতার নৃসিংহকে উৎসর্গ করে নির্মিত পাঠলাদ্রি মন্দিরটি এই শহরেই অবস্থিত৷ চেন্নাই থেকে চেঙ্গলপট্টুগামী অংশে গ্র্যানন্ড সাদার্ন ট্রাঙ্ক রোড বা ৪৫ নং জাতীয় সড়কের নিকটেই এটি রয়েছে৷

শিবের নামে উৎসর্গীকৃত দুটি জোড়া মন্দির তথা ঔষধীশ্বর এবং কচ্ছপেশ্বর মন্দিরদুটি রয়েছে নিকটবর্তী তিরুকচুরে অবস্থিত৷ এদুটি ষষ্ঠ শতাব্দীতে তেবারম উল্লিখিত ২৭৫ টি পাঠল প্রাপ্ত স্থলম তোণ্ডাইনাড়ু শিবমন্দিরের তালিকাভুক্ত৷

এই অঞ্চলটিতে রয়েছে চেন্নাই শহরতলি রেলওয়ের সিংহপেরুমালকোয়িল রেলওয়ে স্টেশন৷

## জনসংখ্যার উপাত্ত

২০১১ খ্রিটাব্দে ভারতের জনগণনা অনুযায়ী সিংহপেরুমালকোয়িলের মোট জনসংখ্যা ১৩,৫৬৬ জন, যেখানে ৬,৭৭৯ জন পুরুষ ও ৬,৭৮৭ জন নারী৷ অর্থাৎ প্রতিহাজার পুরুষে ১০০১ জন নারীর বাস৷ মোট পরিবার সংখ্যা ৩,৫২০ টি৷ ছয় বছর অনূর্ধ্ব শিশু সংখ্যা ১,৬৬৮, যা মোট জনসংখ্যার ১২.৩০ শতাংশ৷ সিংহপেরুমালকোয়িলের মোট সাক্ষরতার হার ৮৬.৯৬ শতাংশ, যেখানে পুরুষ সাক্ষরতার হার ৯৩.২৪ শতাংশ ও নারী সাক্ষরতার হার ৮০.৬৬ শতাংশ৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:কাঞ্চীপুরম জেলার শহর ও নগর
বিষয়শ্রেণী:চেন্নাইয়ের শহরতলি
আশরফি খানম

**কুমারী বেবি** নামে পরিচিত **আশরাফি খানম** ছিলেন এক বাঙালি সংগীতশিল্পী যিনি নজরুল গীতিতে একজন বিশেষজ্ঞ। তিনিই প্রথম মহিলা বাঙালি মুসলিম যে তার গান ফোনোগ্রাফের রেকর্ডে রেকর্ড করেছিলেন।

## জীবনী

আশরাফি খানম ব্রিটিশ রাজের পূর্ব বাংলার মানিকগঞ্জের সিংগাইর উপজেলার পারল-নওহাদ্দায় একটি ভালো পরিমাণ জমির মালিক পরিবারে জন্মগ্রহণ করেছিলেন। তার বাবা, আলী আহমাদ হামিদুল্লাহ খান এবং দাদা মুয়াজ্জাম হুসেন খান উভয়ই সংগীতের পৃষ্ঠপোষক ছিলেন, যারা সংগীতের প্রতি গভীরভাবে আগ্রহী ছিলেন। তারা তার শৈশবকালে সংগীতের জন্য তাকে প্রশংসা, সমর্থন এবং উৎসাহিত করেছিলেন। তিনি তার পরিবারের সহায়তায় অল্প বয়সেই সংগীত অধ্যয়ন করেছিলেন।

খানম তার খালা বেগম বদরুন্নেছা আহমেদের সাথে পশ্চিমবঙ্গের কলকাতায় চলে আসেন। তিনি কলকাতায় সহজলভ্য সুযোগগুলির সাথে তার সংগীতকে আরও প্রশস্ত করতে চেয়েছিলেন। তিনি নজরুল গীতি নিয়ে পড়াশোনা করেছেন, কাজী নজরুল ইসলামের লেখা গান। তিনি বাংলাদেশের ভবিষ্যতের জাতীয় কবি কাজী নজরুল ইসলামের অধীনে পড়াশোনা করেছেন। তিনি কুমারী বেবি ছদ্মনামটি ব্যবহার শুরু করেছিলেন। ১৯৩৪ সালে তিনি কলকাতার টুইন ব্রাদার্স স্টুডিওতে ফোনোগ্রাফের রেকর্ডে চারটি নজরুল গীতি রেকর্ড করেছিলেন।

## তথ্যসূত্র

বিষয়শ্রেণী:মানিকগঞ্জ জেলার ব্যক্তি
বিষয়শ্রেণী:বাঙালি মুসলিম
বিষয়শ্রেণী:নজরুল সঙ্গীত শিল্পী
বিষয়শ্রেণী:বাঙালি সঙ্গীতশিল্পী
বিষয়শ্রেণী:কলকাতার সঙ্গীতশিল্পী
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:বাঙালি নারী শিল্পী
বাংলাদেশ ব্লেড ফ্যাক্টরী লিমিটেড

**বাংলাদেশ ব্লেড ফ্যাক্টরী লিমিটেড** হল বাংলাদেশ ইস্পাত ও প্রকৌশল করপোরেশনের অধীনস্থ বাংলাদেশ সরকারের মালিকানাধীন একটি সংস্থা। এটি রেজার ব্লেড উৎপাদন করে। "কোম্পানি আইন ১৯১৩" অনুযায়ী প্রতিষ্ঠানটি ১৯৮৬ সালে পাবলিক লিমিটেড কোম্পানি হিসেবে নিবন্ধিত হয়। সাইদুর রহমান বাংলাদেশ ব্লেড ফ্যাক্টরী লিমিটেডের বর্তমান ব্যবস্থাপনা পরিচালক।

## ইতিহাস
১৯৭৬ সালে, বাংলাদেশ সরকার বাংলাদেশে একটি ব্লেড উৎপাদন কারখানা স্থাপনের জন্য যুক্তরাজ্য ভিত্তিক উইলকিনসন সোর্ড কোম্পানির সাথে একটি চুক্তির প্রস্তাব করে। প্রস্তাব পর্যালোচনা শেষে ২৭ এপ্রিল ১৯৭৯ সালে উইলকিনসন সোর্ডের সাথে বাংলাদেশ ইস্পাত ও প্রকৌশল কর্পোরেশন একটি চুক্তি স্বাক্ষর করে। চুক্তি মোতাবেক বাংলাদেশ ইস্পাত ও প্রকৌশল কর্পোরেশন ১৯৭৯ সালে একটি প্রকল্প প্রস্তাব শিল্প মন্ত্রণালয়ে প্রেরণ করে। পরে পরিকল্পনা কমিশনের অনুমোদন নিয়ে শিল্প মন্ত্রণালয় একটি ব্লেড ফ্যাক্টরী স্থাপনের জন্য ১৯৮০ সালে প্রকল্পটি অনুমোদন করে। ১৯৮০ সালে কারখানার নির্মাণ কাজ শুরু হয়। ১৯৮৫ সালে কারখানাটি বাণিজ্যিক উৎপাদন শুরু করে।

১৯৮০-এর দশকে বাংলাদেশের ডাবল এজড সেফটি ব্লেডের মার্কেটে কোম্পানিটির সবচেয়ে বেশি শেয়ার ছিল। বেসরকারি কোম্পানিগুলি বাজারে প্রবেশ করলে, ২০০০ সালের পর থেকে এর মার্কেট শেয়ারে পতন ঘটে। তারপর থেকে কোম্পানিটির উৎপাদন এবং রাজস্ব কমে গেছে। ২০১৩-১৪ আর্থিক বছরে এটি ৭.৬ কোটি ব্লেড উৎপাদন করে, ২০১৯-এ যা কমে ৪.৭ কোটিতে দাঁড়ায়। বিপুল সংখ্যক বেসরকারি কোম্পানি থাকায়, সেন্টার ফর পলিসি ডায়ালগ সরকারি এই কারখানাটি বন্ধ করে দিতে সুপারিশ করেছে। তারা এছাড়াও কারখানাটিকে একটি শিল্প পার্কে পরিণত করার সুপারিশ করে।

২০১০ সালে বাংলাদেশ সরকার ঢাকা স্টক এক্সচেঞ্জে কোম্পানিটির লোড শেয়ার বন্ধ করার পরিকল্পনা ঘোষণা করেছিল। ২০১৮ সালের ডিসেম্বরে বাংলাদেশ সরকার কোম্পানিটির আধুনিকীকরণের পরিকল্পনা ঘোষণা করে।

## তথ্যসূত্র

বিষয়শ্রেণী:১৯৮৫-এ প্রতিষ্ঠিত প্রস্তুতকারক কোম্পানি
বিষয়শ্রেণী:১৯৮৫-এ প্রতিষ্ঠিত বাংলাদেশী কোম্পানি
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:ঢাকা ভিত্তিক সংগঠন
মাঘী

**মাঘী** হল পৌষ বা মকর সংক্রান্তির হিন্দু উৎসবের একটি আঞ্চলিক নাম যা পাঞ্জাব এবং হিমাচল প্রদেশে উদযাপিত  হয়। হিমাচলে উৎসবটি 'মাঘী সাজি' বা 'মাঘ র সাজ' নামেও পরিচিত।  এটি হিন্দু বর্ষপঞ্জির মাঘ মাসের প্রথম দিনে পালন করা হয়। এটি জনপ্রিয় শীতকালীন লোক-উৎসব লোহরিকে অনুসরণ করে। লোহরির পরের দিন এর সকালটিকে হিন্দুরা পুকুর এবং নদীতে পুণ্যস্নান করার জন্য একটি শুভ উপলক্ষ হিসাবে দেখেন।

## হিন্দুধর্মে মাঘী
পৌষ সংক্রান্তি (বা পোঙ্গল) ভারতীয় উপমহাদেশের বিভিন্ন অংশে হিন্দুদের দ্বারা উদযাপিত হয়। এটি সর্বদা বিক্রম সংবৎ বা বিক্রমী বর্ষপঞ্জির মাঘ মাসের প্রথম দিনে উদযাপিত হয়। মাঘী উৎসবে, সূর্য যখন মকর রাশিতে প্রবেশের জন্য উত্তর দিকে যাত্রা করে তখন হিন্দুরা গঙ্গায় স্নান করেন। তবে যদি গঙ্গায় স্নান করা সম্ভব না হয় তবে তাঁরা অন্য কোনও নদীনালা, খাল বা পুকুরে স্নান সেরে নেন। উত্তর ভারতে বিশেষ করে পাঞ্জাব অঞ্চলে এটি লোহরি উৎসবকে অনুসরণ করে তার পর দিন পালন করা হয়।

### হিমাচল প্রদেশ
মাঘী হিমাচল প্রদেশের কিছু কিছু জায়গায় 'মাঘা রা সাজা' নামেও সমধিক পরিচিত। পাহাড়ি এলাকার মাঘ সবচেয়ে শীতল মাস হওয়ায় এসময় কৃষি ও  চাষবাস অনেকটা স্থিমিত হয়ে আসে, এই প্রেক্ষাপট থেকেই হিন্দুরা এই মাসটিকে অগ্নি দেবতার উপাসনার জন্য উৎসর্গ করেন। হিমাচলের গ্রামগুলোতে, লোহরি রাতও মাঘী উদযাপনের একটি অংশ যা সাধারণে *মাসান্ত* হিসাবে পরিচিত। মাঘীর সাথে সম্পর্কিত অন্য একটি আচারের নাম হল *মদ্রেইসন পূজা*, এসময় বাড়িঘর পরিষ্কার ও সজ্জিত করা হয়।

## তথ্যসূত্র

বিষয়শ্রেণী:নবান্ন উৎসব
বিষয়শ্রেণী:পাঞ্জাবি সংস্কৃতি
বিষয়শ্রেণী:ভারতের লোক উৎসব
বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:ভারতের ধর্মীয় উৎসব
বিষয়শ্রেণী:পাঞ্জাবের উৎসব
বিষয়শ্রেণী:শীতকালীন উৎসব
বিষয়শ্রেণী:হরিয়ানার সংস্কৃতি
বিষয়শ্রেণী:হিমাচল প্রদেশের উৎসব
বিষয়শ্রেণী:ভারতের নবান্ন উৎসব
বিষয়শ্রেণী:জানুয়ারি উদ্‌যাপন
বিদ্যানগর কলেজ

**বিদ্যানগর কলেজ** ১৯৬৩ সালে প্রতিষ্ঠিত ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বিষ্ণুপুর ২ নং উন্নয়ন ব্লকের বিদ্যানগরে অবস্থিত স্নাতকস্তরের মহাবিদ্যালয়। কলেজটি কলকাতা বিশ্ববিদ্যালয় দ্বারা অনুমোদিত।

## ইতিহাস
কলকাতা মহানগরীর প্রাণকেন্দ্র হতে ৩০ কিলোমিটার দূরত্বে দক্ষিণ-পশ্চিম শহরতলীতে অবস্থিত এই কলেজটি ১৯৬৩ সালের ২৯ শে জুলাই প্রতিষ্ঠিত হয়েছিল। স্থানীয় যুববৃন্দের সামগ্রিক বিকাশের জন্য দূরদর্শী সমাজসেবী ও শিক্ষাব্রতী স্বর্গত ধীরেন্দ্রনাথ বেরা ও স্বর্গত হরেন্দ্রনাথ মজুমদারের ঐকান্তিক প্রচেষ্টায় কলেজটির স্থাপনা সম্ভব হয়েছিল। প্রথমে কলেজটির বাড়িঘর কিছুই ছিল না। সাতজন শিক্ষক ও সত্তরজন ছাত্র নিয়ে কলেজটির সূত্রপাত। প্রথম অধ্যক্ষ ছিলেন সুশীলকুমার চট্ট্যোপাধ্যায়। প্রসঙ্গত উল্লেখযোগ্য এই যে, কলেজ সূত্রপাতের সময় থেকেই ভারতের ত্রয়োদশ রাষ্ট্রপতি প্রণবকুমার মুখাপাধ্যায় এই কলেজের রাষ্ট্রবিজ্ঞানের অধ্যাপক (১৯৬৩ - ১৯৬৯) ছিলেন। তারই প্রচেষ্টায় কলেজের প্রেক্ষাগৃহ, প্রশাসনিক ভবনসহ তিনটি ভবন নির্মিত হয়।  ২০১৩ সালের জানুয়ারি মাসে এগুলির শিলান্যাস ও ২০১৬ সালের ৭ ই জানুয়ারি উদ্বোধন করেন ভারতের রাষ্ট্রপতি প্রণব মুখোপাধ্যায়। প্রথমে কলা বিভাগের পঠনপাঠন দিয়ে পড়াশোনা শুরু হলেও বর্তমানে কলা, বিজ্ঞান ও কমার্স বিভাগের সাম্মানিকসহ প্রধান বিষয়ে শিক্ষাদানে ব্যবস্থা আছে।

## বিভাগসমূহ

### বিজ্ঞান

* রসায়ন
* পদার্থবিজ্ঞান
* গণিত
* উদ্ভিদবিদ্যা
* প্রাণিবিদ্যা

### শিল্প ও বাণিজ্য

* বাংলা
* ইংরেজি
* ইতিহাস
* রাষ্ট্রবিজ্ঞান
* দর্শন
* শিক্ষা
* বাণিজ্য

## স্বীকৃতি
বিদ্যানগর কলেজ বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। 

## উল্লেখযোগ্য অনুষদ

* প্রণব মুখোপাধ্যায়, ভারতের রাষ্ট্রপতি
* পবিত্র মুখোপাধ্যায়, বাঙালি কবি
* অবশেষ দাস, ছড়াকার ও কবি

## আরো দেখুন

* কলকাতা বিশ্ববিদ্যালয় কর্তৃক অনুমোদিত কলেজগুলির তালিকা
* ভারতের শিক্ষা ব্যবস্থা
* পশ্চিমবঙ্গে শিক্ষা

## তথ্যসূত্র

* বিদ্যানগর কলেজ

বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:পশ্চিমবঙ্গের কলেজ
বিষয়শ্রেণী:কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান
বিষয়শ্রেণী:১৯৬৩-এ পশ্চিমবঙ্গে প্রতিষ্ঠিত
বিষয়শ্রেণী:কলকাতা বিশ্ববিদ্যালয়ের অধিভুক্ত
রমেশ মেন্ডিস

**ওয়ানিগামুনি রমেশ তারিন্ডা মেন্ডিস** (; জন্ম: ৭ জুলাই, ১৯৯৫) আম্বালাঙ্গোডা এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০২০-এর দশকের সূচনালগ্ন থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে শ্রীলঙ্কা দলের অন্যতম সদস্য ছিলেন। জানুয়ারি, ২০২১ সালে শ্রীলঙ্কা দলের পক্ষে আন্তর্জাতিক ক্রিকেটে প্রথম খেলেন।

ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, ডাম্বুলা, ক্যান্ডি, মুরস স্পোর্টস ক্লাব ও সিংহলিজ স্পোর্টস ক্লাবের প্রতিনিধিত্ব করেন **রমেশ মেন্ডিস**। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী তিনি।

## প্রথম-শ্রেণীর ক্রিকেট
আম্বালাঙ্গোডার ধর্মসোকা কলেজে অধ্যয়ন করেছেন তিনি। ২০১৫ সাল থেকে রমেশ মেন্ডিসের প্রথম-শ্রেণীর খেলোয়াড়ী জীবন চলমান রয়েছে।

মার্চ, ২০১৮ সালে ক্যান্ডি দলের পক্ষে সুপার ফোর প্রভিন্সিয়াল টুর্নামেন্ট খেলার জন্যে মনোনীত হন। পরের মাসে তাকে একই দলের পক্ষে সুপার প্রভিন্সিয়াল ওয়ান ডে টুর্নামেন্ট খেলার জন্যে রাখা হয়। আগস্ট, ২০১৮ সালে ডাম্বুলা দলের সদস্যরূপে এসএলসি টি২০ লিগে খেলার জন্যে মনোনীত করা হয়।

২০১৮-১৯ মৌসুমের প্রিমিয়ার লিগ টুর্নামেন্টে মুরস স্পোর্টস ক্লাবের পক্ষে সর্বোচ্চ রান সংগ্রাহকের মর্যাদা প্রাপ্ত হন। নয় খেলায় অংশ নিয়ে ৬১২ রান সংগ্রহ করেন তিনি। এছাড়াও, ঐ প্রতিযোগিতায় দলের পক্ষে সর্বোচ্চ উইকেট সংগ্রাহকে পরিণত হন। নয় খেলায় তিনি ৩০টি ডিসমিসাল ঘটান।

মার্চ, ২০১৯ সালে ডাম্বুলা দলের পক্ষে সুপার প্রভিন্সিয়াল ওয়ান ডে টুর্নামেন্ট খেলার জন্যে নামাঙ্কিত হন। নভেম্বর, ২০১৯ সালে বাংলাদেশে অনুষ্ঠিতব্য এসিসি এমার্জিং টিমস এশিয়া কাপে অংশ নেয়ার উদ্দেশ্যে তাকে শ্রীলঙ্কা দলের সদস্য করা হয়। জানুয়ারি, ২০২০ সালে প্রথম-শ্রেণীর ক্রিকেট প্রতিযোগিতা প্রিমিয়ার লিগ টুর্নামেন্টের উদ্বোধনী দিনে নিজস্ব প্রথম দ্বি-শতরানের ইনিংস খেলেন। মুরস স্পোর্টস ক্লাবের পক্ষে ২০৫ রান সংগ্রহ করেন তিনি। এরপর, তিনি ঐ সংগ্রহকে অপরাজিত ৩০০ রানে নিয়ে যান। অক্টোবর, ২০২০ সালে লঙ্কা প্রিমিয়ার লিগের উদ্বোধনী আসরে খেলার জন্যে ডাম্বুলা ভাইকিংয়ের সদস্য করা হয়।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রমেশ মেন্ডিস। ২২ জানুয়ারি, ২০২১ তারিখে গালেতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার।এখনো তাকে কোন ওডিআই কিংবা টি২০আইয়ে অংশগ্রহণের সুযোগ দেয়া হয়নি।

জানুয়ারি, ২০২১ সালে সফরকারী ইংল্যান্ড দলের বিপক্ষে খেলার জন্যে শ্রীলঙ্কার টেস্ট দলের সংরক্ষিত তালিকায় তাকে রাখা হয়। ২২ জানুয়ারি, ২০২১ সালে গালেতে অনুষ্ঠিত সিরিজের দ্বিতীয় টেস্টে তার অভিষেক পর্ব সম্পন্ন হয়। অশান্ত ডিমেলের কাছ থেকে টেস্ট ক্যাপ লাভ করেন।

## তথ্যসূত্র

## আরও দেখুন
* জয়ন্ত সিলভা
* রমেশ কালুবিতরাণা
* এক টেস্টের বিস্ময়কারী
* শ্রীলঙ্কান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলম্বো কমান্ডোসের ক্রিকেটার
বিষয়শ্রেণী:ডাম্বুলা আউরার ক্রিকেটার
বিষয়শ্রেণী:মুরস স্পোর্টস ক্লাবের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার
রুচিরা পাণ্ডা

**রুচিরা পাণ্ডা**  (জন্ম: ২১ অক্টোবর, ১৯৭৫) একজন উত্তর ভারতীয় শাস্ত্রীয় কণ্ঠশিল্পী এবং পণ্ডিত মানস চক্রবর্তীর শিষ্য। তিনি **কোটালি ঘরানার** বর্তমান মশালচী (টর্চ বিয়ারার)।

তিনি খয়াল, ঠুমরী, টপ্পা, টপ-খয়াল, নির্গুণি ভজন এবং ঝুলা, বিরহা, চৈতি, কজরি, পতঝর, জাড় কে গীত, পসর কে গীত সহ অন্যান্য আধা শাস্ত্রীয় ঘরানার গানের একজন উদ্গাতা। তিনি একজন একক কণ্ঠশিল্পী এবং সুরকার যিনি ভারত, মার্কিন যুক্তরাষ্ট্র, কানাডা এবং ইউরোপে আয়োজিত সমস্ত প্রধান ভারতীয় ধ্রুপদী উৎসবে সঙ্গীত পরিবেশন করেন। 

পাণ্ডা ইন্ডিয়ান কাউন্সিল ফর কালচারাল রিলেশনস (আইসিসিআর) এর একজন প্রতিষ্ঠিত তালিকাভুক্ত শিল্পী, স্পিক ম্যাকাই, ভারত সরকারের সংস্কৃতি মন্ত্রকের ফেলো এবং অল ইন্ডিয়া রেডিওর একজন "এ" গ্রেড শিল্পী।

## শিক্ষা
রুচিরা পাণ্ডা কলকাতার হলি চাইল্ড স্কুল ফর গার্লস-এ পড়াশোনা করেছিলেন। তারপর তিনি লেডি ব্র্যাবোর্ন কলেজ থেকে স্নাতক এবং যাদবপুর বিশ্ববিদ্যালয় থেকে অর্থনীতিতে স্নাতকোত্তর করেছেন।

## কাজ
রুচিরা পাণ্ডা **পারম্পরিক - দ্য ট্র্যাডিশন** নামের একটি অলাভজনক সংঘের প্রতিষ্ঠাতা যেটি শিক্ষা, স্বাস্থ্য  এবং শিল্প ও সংস্কৃতি  খাতে বিভিন্ন কার্যক্রম পরিচালনা করে। তিনি কবিতা এবং চিত্রকলায় আগ্রহী।

## পুরস্কার ও সম্মাননা
রুচিরা পাণ্ডা ১৯৯৮-৯৯ সালে ডোভার লেন সংগীত সম্মেলন/একাডেমি আয়োজিত প্রতিভা অনুসন্ধান প্রতিযোগিতায় দুটি বিভাগ জিতেছিলেন। একই বছর সেরা কণ্ঠশিল্পী হিসেবে ওস্তাদ আমির খান পুরস্কার, সেরা তরুণ প্রতিভার জন্য এইচএমভি পুরস্কার এবং ঠুমরীর জন্য রোতু সেন স্মৃতি পুরস্কার লাভ করেছিলেন। ভারত সরকারের মানবসম্পদ উন্নয়ন মন্ত্রকের সংস্কৃতি বিভাগ ১৯৯৮-৯৯ সালে তাকে হিন্দুস্তানী সংগীত-ক্ষেত্রে একটি বৃত্তি প্রদান করে। তিনি পাটনার মাতৃ উদ্বোধন আশ্রম থেকে সংগীত কলারত্ন পুরস্কার পেয়েছিলেন। ভারত সরকারের সংস্কৃতি মন্ত্রক ২০০৮-০৯ সালে তাকে হিন্দুস্তানী সংগীত-ক্ষেত্রে একটি জুনিয়র ফেলোশিপ প্রদান করেছিল। ২০০৯-১০ সালে সল্টলেক কালচারাল অ্যাসোসিয়েশন থেকে তিনি "যদুভট্ট পুরস্কার" এবং রজতজয়ন্তী উদ্‌যাপন (২০১ -১২) উপলক্ষে একই সমিতি থেকে "সংগীত সম্মান" পেয়েছিলেন।

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:নারী হিন্দুস্তানি সংগীতশিল্পী
বিষয়শ্রেণী:কলকাতার সঙ্গীতশিল্পী
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ভারতীয় জনহিতৈষী
বিষয়শ্রেণী:ভারতীয় নারী জনহিতৈষী
সরকারি ফজলুল হক কলেজ

**সরকারি ফজলুল হক কলেজ** বাংলাদেশের বরিশাল জেলার বানারীপাড়া উপজেলার অন্তর্গত একটি সরকারি শিক্ষাপ্রতিষ্ঠান। ১৯৪০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।

## ইতিহাস
কলেজটি ১৯৪০ সালে উচ্চ মাধ্যমিক কলেজ হিসেবে প্রতিষ্ঠিত হয়। ১৯৪০ সালে এতে বি.এ(পাস) কোর্স ও ২০১৩ সালে স্নাতক সম্মান কোর্স চালু করা হয়।

## উল্লেখযোগ্য শিক্ষক
* আবুবকর সিদ্দিক
* আবুল খায়ের
* মো. নুরুল ইসলাম (সাহিত্যিক)
* তোফায়েল আহমদ
* এম ওয়াজেদ আলী

## উল্লেখযোগ্য প্রাক্তন শিক্ষার্থী
* সতীশ চন্দ্র হালদার
* ভবানী শংকর বিশ্বাস

## তথ্যসূত্র

## বহিঃসংযোগ

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৪০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বানারীপাড়া উপজেলা
বিষয়শ্রেণী:আবুল কাশেম ফজলুল হক
বিষয়শ্রেণী:বরিশাল জেলার মহাবিদ্যালয়
বিষয়শ্রেণী:১৯৪০-এ ব্রিটিশ ভারতে প্রতিষ্ঠিত
বিষয়শ্রেণী:সাবেক কলকাতা বিশ্ববিদ্যালয় অধিভুক্ত শিক্ষাপ্রতিষ্ঠান
জব্বলপুর জেলা

**জব্বলপুর জেলা** মধ্যপ্রদেশ রাজ্যের একটি জেলা। জব্বলপুর শহরটি জেলার প্রশাসনিক সদরদপ্তর।

জেলার আয়তন ৫,১৯৮ বর্গ কিলোমিটার। ২০১১ এর আদমশুমারি হিসাবে জনসংখ্যা ২,৪৬৩,২৮৯ এবং এটি ইন্দোর এর পরে, মধ্য প্রদেশের জেলাগুলির [৫০] মধ্যে সর্বাধিক জনবহুল জেলা।

জব্বলপুর জেলা মধ্য প্রদেশের মহাকোশাল অঞ্চলে অবস্থিত, নর্মদা এবং পুত্র নদীর বিভাজনের মধ্যে, তবে বেশিরভাগই নর্মদা উপত্যকার মধ্যে, যা এখানে মার্বেল শিলা নামে পরিচিত বিখ্যাত ঘাট দিয়ে প্রবাহিত হয় এবং ৩০ ফুট পড়ে যায়। শৈলপ্রান্তের উপর দিয়ে (* ধুয়ান ধর *, বা কুয়াশাচ্ছন্ন অঙ্কুর)।

এটি উত্তর-পূর্ব এবং দক্ষিণ-পশ্চিমে প্রবাহিত একটি দীর্ঘ সরু সমভূমি নিয়ে গঠিত এবং উচ্চভূমিগুলির চারপাশে বন্ধ রয়েছে। এই সমভূমি, যা নর্মদার মহান উপত্যকা থেকে একটি শাখা গঠন করে, এটি কালো এবং তুলো মাটির সমৃদ্ধ পলল জমা দিয়ে এর পশ্চিম এবং দক্ষিণ অংশে ঢাকা পড়েছে। জব্বলপুর শহরে, মাটি কালো তুলোর মাটি এবং পৃষ্ঠের কাছাকাছি জলের প্রচুর পরিমাণে। উত্তর ও পূর্বটি পুত্র নদী অববাহিকার অন্তর্গত, গঙ্গা এবং যমুনা এর একটি শাখা, নর্মদা অববাহিকার দক্ষিণ ও পশ্চিমে। জেলাটি মুম্বাই থেকে কলকাতা এবং কাটনি মোড়ের সাথে মিলিত দুটি অন্যান্য লাইনের শাখা দ্বারা প্রধান রেলপথ দ্বারা বিভক্ত।

## ভূগোল

জেলাটি জব্বলপুর বিভাগ এর অন্তর্গত। এর গড় উচ্চতা হল ৪১১ মিটার (১৩৪৮ ফুট)।

## তথ্যসূত্র

বিষয়শ্রেণী:মধ্যপ্রদেশের জেলা
বিষয়শ্রেণী:জব্বলপুর জেলা